CELEX: 32011R0886
Language: lt
Date: 2011-09-05 00:00:00
Title: 2011 m. rugsėjo 5 d. Komisijos įgyvendinimo reglamentas (ES) Nr. 886/2011 dėl leidimo 6-fitazę (EC 3.1.3.26), gaunamą iš Trichoderma reesei (CBS 122001), naudoti kaip pašarų priedą paršavedėms (leidimo turėtojas – „Roal Oy“ )  Tekstas svarbus EEE

6.9.2011   
            
            
               LT
            
            
               Europos Sąjungos oficialusis leidinys
            
            
               L 229/5
            
         KOMISIJOS ĮGYVENDINIMO REGLAMENTAS (ES) Nr. 886/2011
   2011 m. rugsėjo 5 d.
   dėl leidimo 6-fitazę (EC 3.1.3.26), gaunamą iš Trichoderma reesei (CBS 122001), naudoti kaip pašarų priedą paršavedėms (leidimo turėtojas – „Roal Oy“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo išdavimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateikta paraiška dėl leidimo naudoti fermentinį preparatą 6-fitazę (EC 3.1.3.26), gaunamą iš Trichoderma reesei (CBS 122001). Su paraiška pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               paraiška pateikta dėl leidimo naudoti 6-fitazę (EC 3.1.3.26), gaunamą iš Trichoderma reesei (CBS 122001), kaip paršavedėms skirtą pašarų priedą, priskirtiną prie priedų kategorijos „zootechniniai priedai“;
            
         
               (4)
            
            
               leidimas šį preparatą dešimt metų naudoti mėsinių ir veislinių naminių paukščių, išskyrus mėsinius kalakutus, ir dedeklių lesaluose, taip pat kiaulių, išskyrus paršavedes, pašaruose suteiktas Komisijos reglamentu (ES) Nr. 277/2010 (2), kalakutų lesaluose – Komisijos reglamentu (ES) Nr. 891/2010 (3);
            
         
               (5)
            
            
               pateikta naujų duomenų, pagrindžiančių paraišką dėl leidimo 6-fitazę (EC 3.1.3.26), gaunamą iš Trichoderma reesei (CBS 122001), naudoti paršavedėms. Europos maisto saugos tarnyba (toliau – Tarnyba) 2011 m. kovo 15 d. nuomonėje (4) konstatavo, kad siūlomomis naudojimo sąlygomis 6-fitazė (EC 3.1.3.26), gaunama iš Trichoderma reesei (CBS 122001), neturi nepageidaujamo poveikio gyvūnų sveikatai, žmonių sveikatai ar aplinkai ir kad naudojant šį preparatą gali pagerėti paršavedžių kalcio ir fosforo virškinimas. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Tarnyba taip pat patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (6)
            
            
               atlikus 6-fitazės (EC 3.1.3.26), gaunamos iš Trichoderma reesei (CBS 122001), vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 86, 2010 4 1, p. 13.
   
      (3)  OL L 266, 2010 10 9, p. 4.
   
      (4)  EMST leidinys (2011 m.); 9(3):2111.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a12
               
               
                  „Roal Oy“
               
               
                  6-fitazė EC 3.1.3.26
               
               
                  
                               
                           
                           
                              
                                 Priedo sudėtis:
                              
                              6-fitazės (EC 3.1.3.26), gaunamos iš Trichoderma reesei (CBS 122001), preparatas, kurio mažiausias aktyvumas:
                              
                                           
                                       
                                       
                                          40 000 PPU (1) g kieto pavidalo,
                                       
                                    
                                           
                                       
                                       
                                          10 000 PPU/g skysto pavidalo.
                                       
                                    
                        
                               
                           
                           
                              
                                 Veikliosios medžiagos apibūdinimas:
                              
                              6-fitazė (EC 3.1.3.26), gaunama iš Trichoderma reesei (CBS 122001).
                           
                        
                               
                           
                           
                              
                                 Analizės metodas
                                  (2)
                                 :
                              
                              Kolorimetrinės analizės metodas, kuriuo matuojamas 6-fitazės aktyvumas išmatuojant iš natrio fitato išsiskyrusį neorganinį fosfatą tiriant po fosfomolibdato komplekso redukcijos susidariusią spalvą.
                           
                        
               
                  Paršavedės
               
               
                  —
               
               
                  250 PPU
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Didžiausia rekomenduojama dozė viename kilograme visaverčio pašaro paršavedėms: 1 000 PPU.
                           
                        
                              3.
                           
                           
                              Naudoti pašaruose, kuriuose yra daugiau kaip 0,23 % fitino, jungiančio fosforą.
                           
                        
                              4.
                           
                           
                              Sauga: tvarkant produktą reikia dėvėti kvėpavimo takų apsaugos priemones, akinius ir pirštines.
                           
                        
               
                  2021 m. rugsėjo 26 d.
               
            
         (1)  1 PPU – tai fermento kiekis, atpalaiduojantis 1 mikromolį neorganinio fosfato per minutę iš natrio fitato, esant 5,0 pH ir 37 °C temperatūrai.
      
         (2)  Išsamų analizės metodų aprašymą galima rasti Bendrijos etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.